CELEX: 32010D0308
Language: sl
Date: 2010-03-11 00:00:00
Title: 2010/308/: Sklep Sveta z dne 11. marca 2010 o stališču Evropske unije glede osnutka Sklepa št. 1/2003 in osnutka Priporočila št. 1/2003 Skupnega odbora, ustanovljenega s Sporazumom Interbus, o mednarodnih občasnih avtobusnih prevozih potnikov  (Besedilo velja za EGP)

4.6.2010   
            
            
               SL
            
            
               Uradni list Evropske unije
            
            
               L 138/11
            
         SKLEP SVETA
   z dne 11. marca 2010
   o stališču Evropske unije glede osnutka Sklepa št. 1/2003 in osnutka Priporočila št. 1/2003 Skupnega odbora, ustanovljenega s Sporazumom Interbus, o mednarodnih občasnih avtobusnih prevozih potnikov
   (Besedilo velja za EGP)
   (2010/308/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Sklepa Sveta 2002/917/ES z dne 3. oktobra 2002 o sklenitvi Sporazuma Interbus o mednarodnih občasnih avtobusnih prevozih potnikov (1) in zlasti člena 3(2) Sklepa,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Sporazum Interbus o mednarodnih občasnih avtobusnih prevozih potnikov (v nadaljnjem besedilu: „Sporazum“) je začel veljati 1. januarja 2003.
            
         
               (2)
            
            
               Za upravljanje Sporazuma je odgovoren Skupni odbor, ustanovljen na podlagi člena 23 Sporazuma.
            
         
               (3)
            
            
               Skupni odbor mora v skladu s členom 23(3) Sporazuma sestaviti svoj poslovnik.
            
         
               (4)
            
            
               Skupni odbor je v skladu s členom 24(2)(c) Sporazuma odgovoren za prilagoditve Priloge 1 Sporazuma glede pogojev za prevoznike v potniškem prometu in njegove Priloge 2 glede tehničnih standardov za avtobuse. Prav tako je Skupni odbor v skladu s členom 24(2)(e) Sporazuma odgovoren za prilagoditve zahtev glede socialnih določb iz njegovega člena 8 zaradi vključitve prihodnjih ukrepov, sprejetih v Uniji.
            
         
               (5)
            
            
               Skupni odbor v skladu s členom 24(1) Sporazuma zagotavlja pravilno izvajanje Sporazuma. V ta namen je treba za lažji nadzor nad izvajanjem določb členov 1 in 2 Priloge 2 Sporazuma pripraviti priporočilo za uporabo tehničnega poročila za avtobuse.
            
         
               (6)
            
            
               Unija mora sprejeti stališče o osnutku sklepa in osnutku priporočila Skupnega odbora –
            
         SPREJEL NASLEDNJI SKLEP:
   Edini člen
   Stališče Unije v okviru Skupnega odbora, ustanovljenega na podlagi člena 23 Sporazuma Interbus o mednarodnih občasnih avtobusnih prevozih potnikov, temelji na osnutku sklepa in osnutku priporočila, ki sta priložena temu sklepu.
   
      V Bruslju, 11. marca 2010
      
         
            Za Svet
         
         
            Predsednik
         
         J. BLANCO
      
   
   
      (1)  UL L 321, 26.11.2002, str. 11.
   Osnutek Sklepa št. 1/2003 Skupnega odbora, ustanovljenega s Sporazumom Interbus o mednarodnih občasnih avtobusnih prevozih potnikov
   z dne …
   o sprejetju poslovnika in prilagoditvah Priloge 1 Sporazuma glede pogojev za prevoznike v potniškem prometu in njegove Priloge 2 glede tehničnih standardov za avtobuse ter zahtev glede socialnih določb iz člena 8 Sporazuma
   SKUPNI ODBOR JE –
   ob upoštevanju Sporazuma Interbus o mednarodnih občasnih avtobusnih prevozih potnikov (1) in zlasti členov 23 in 24 Sporazuma,
   ob upoštevanju naslednjega:
   
               (1)
            
            
               V skladu s členom 23(3) Sporazuma Interbus o mednarodnih občasnih avtobusnih prevozih potnikov (v nadaljevanju „Sporazum“), mora Skupni odbor pripraviti svoj poslovnik.
            
         
               (2)
            
            
               V skladu s členom 24(2)(c) Sporazuma je Skupni odbor odgovoren za prilagoditve njegove Priloge 1 glede pogojev za prevoznike v potniškem prometu in Priloge 2 glede tehničnih standardov za avtobuse. Prav tako je Skupni odbor v skladu s členom 24(2)(e) Sporazuma odgovoren za prilagoditve zahtev glede socialnih določb iz njegovega člena 8 zaradi vključitve prihodnjih ukrepov, sprejetih v Uniji –
            
         SKLENIL:
   Člen 1
   Skupni odbor sprejme svoj poslovnik, ki je priložen temu sklepu.
   Člen 2
   Priloga II tega sklepa določa prilagoditve Priloge 1 Sporazuma glede pogojev za prevoznike v potniškem prometu in njegove Priloge 2 glede tehničnih standardov za avtobuse ter zahtev glede socialnih določb iz člena 8 Sporazuma.
   
      V Bruslju, …
      
         
            Predsednik,
         
            Sekretar,
      
   
   
      (1)  UL L 321, 26.11.2002, str. 13.
   PRILOGA I
   
      Poslovnik Skupnega odbora ustanovljenega s Sporazumom Interbus o mednarodnih občasnih avtobusnih prevozih potnikov
   
   Člen 1
   Ime Skupnega odbora
   Skupni odbor, ustanovljen na podlagi člena 23 Sporazuma Interbus o mednarodnih občasnih avtobusnih prevozih potnikov, se v nadaljnjem besedilu imenuje: „Odbor“.
   Člen 2
   Predsedovanje
   1.   Odboru v imenu Evropske unije predseduje predstavnik Evropske komisije (v nadaljnjem besedilu: „Komisija“).
   2.   Vodja delegacije Unije, ali po potrebi njegov namestnik, opravlja naloge predsednika Odbora.
   3.   Predsednik vodi delo Odbora.
   Člen 3
   Delegacije
   1.   Pogodbenice, za katere je Sporazum začel veljati (v nadaljnjem besedilu: „pogodbenice“), imenujejo svoje predstavnike v Odbor. Delegacijo Unije sestavljajo predstavniki Komisije, ki ji pomagajo predstavniki držav članic.
   2.   Vsaka pogodbenica določi vodjo in, če je potrebno, namestnika vodje svoje delegacije.
   3.   Vsaka pogodbenica lahko v Odbor imenuje nove predstavnike. Sekretar Odbora je o takih spremembah takoj pisno seznanjen.
   4.   Predstavniki generalnega sekretariata Sveta Evropske unije lahko na sejah Odbora sodelujejo kot opazovalci. Predsednik lahko v dogovoru z ostalimi vodji delegacij na seje Odbora povabi posameznike, ki niso člani delegacij, da bi pojasnili določena vprašanja.
   5.   Pogodbenice vsaj en teden pred sejo obvestijo sekretarja Odbora o sestavi njihove delegacije.
   Člen 4
   Sekretariat
   1.   Predstavnik Komisije Odboru zagotavlja storitve sekretariata. Sekretarja, ki svoje naloge opravlja do imenovanja novega sekretarja, imenuje predsednik Odbora. Predsednik drugim pogodbenicam sporoči ime svojega sekretarja in njegove podatke.
   2.   Sekretar je odgovoren za komunikacijo med delegacijami, vključno s prenosom dokumentov, in nadzira delo sekretariata.
   Člen 5
   Seje Odbora
   1.   Odbor se sestane na zahtevo vsaj ene pogodbenice. Sejo skliče predsednik.
   2.   Predsednik pošlje vabilo na sejo, skupaj z osnutkom dnevnega reda in dokumenti za sejo, vodjem drugih delegacij vsaj 15 delovnih dni pred začetkom seje.
   3.   Vsaka pogodbenica lahko zaradi nujnosti posamezne zadeve zaprosi predsednika za skrajšanje roka iz odstavka 2.
   4.   Seje Odbora niso javne, razen če se vodje delegacij ne odločijo drugače.
   5.   Odbor se sestaja v Bruslju, razen če se pogodbenice ne odločijo sestati drugje.
   Člen 6
   Dnevni red
   1.   Predsednik ob pomoči sekretarja sestavi osnutek dnevnega reda za vsako sejo in po posvetovanju z vodji drugih delegacij določi kraj in čas seje. Predsednik pošlje začasni dnevni red drugim vodjem delegacij vsaj 15 delovnih dni pred začetkom seje. Dnevnemu redu so priloženi vsi potrebni delovni dokumenti.
   2.   Rok, določen v odstavku 1, ne velja za nujne seje, sklicane v skladu s členom 5(3).
   3.   Vsaka pogodbenica lahko najmanj 24 ur pred začetkom seje predlaga, da se na začasni dnevni red uvrsti ena ali več novih točk. Zahtevke za uvrstitev novih točk na dnevni red se skupaj z utemeljitvijo v pisni obliki pošljejo predsedniku.
   4.   Na začetku seje Odbor sprejme dnevni red. Odbor lahko skleni na dnevni red uvrstiti točko, ki je ni na začasnem dnevnem redu.
   Člen 7
   Sprejetje aktov
   1.   V skladu s členom 23(5) in (6) Sporazuma, prisotne pogodbenice sprejmejo sklepe Odbora soglasno. Priporočila, zlasti tista iz člena 24(2)(g) Sporazuma, delegacije prisotnih pogodbenic sprejmejo s konsenzom. Sklepi in priporočila so naslovljeni „Sklep“ ali „Priporočilo“, sledi zaporedna številka, datum sprejetja in navedba vsebine.
   2.   Sklepe in priporočila Odbora podpišeta predsednik in sekretar. Sekretar jih pošlje drugim vodjem delegacij.
   3.   Vsaka pogodbenica se lahko odloči za objavo katerega koli akta, ki ga je sprejel Odbor.
   4.   Akti Odbora se lahko sprejmejo po pisnem postopku, če se tako dogovorijo vodje delegacij. Predsednik predloži osnutek akta drugim vodjem delegacij, ki nato v odgovoru navedejo, ali podpirajo ali zavračajo osnutek, predlagajo spremembe osnutka ali zaprosijo za več časa za premislek. Če je akt sprejet, predsednik v skladu z odstavkoma 1 in 2 dokončno oblikuje sklep ali priporočilo.
   5.   Priporočila in sklepi so sestavljeni v angleškem, francoskem in nemškem jeziku, pri čemer so vsa besedila enako verodostojna. Vsaka pogodbenica je odgovorna za točen prevod priporočil in sklepov v svoj uradni jezik ali jezike. Prevode v druge jezike Unije zagotovi Komisija.
   Člen 8
   Zapisnik
   1.   Sekretar pod odgovornostjo predsednika v roku 15 delovnih dni po vsaki seji pripravi osnutek zapisnika zadevne seje Odbora.
   2.   Zapisnik za vsako točko dnevnega reda praviloma navaja:
   
               —
            
            
               podatke o dokumentih, ki so bili predloženi Odboru,
            
         
               —
            
            
               izjave, za katere je pogodbenica zahtevala, da se zapišejo,
            
         
               —
            
            
               sprejete sklepe, priporočila in zaključke.
            
         3.   Osnutek zapisnika se v skladu s pisnim postopkom iz člena 7(4) predloži Odboru v potrditev. Če ta postopek ni zaključen, Odbor potrdi zapisnik na svoji naslednji seji.
   4.   Potem ko Odbor zapisnik sprejme, ga podpišeta predsednik in sekretar, ki zapisnik tudi hrani. Sekretar po en izvod pošlje drugim vodjem delegacij.
   Člen 9
   Zaupnost
   Ne glede na določbo o objavi aktov iz člena 7(3), veljajo razprave na sejah in dokumenti Odbora za poslovno skrivnost.
   Člen 10
   Stroški
   1.   Vsaka pogodbenica nosi stroške, nastale zaradi udeležbe na sejah Odbora.
   2.   Odbor odloča o povračilu stroškov v povezavi s službenimi potovanji oseb, ki jih povabi predsednik v skladu s členom 3(4).
   Člen 11
   Dopisi
   Vsi dopisi, ki jih predsednik pošlje ali so mu poslani, se pošljejo sekretarju Odbora. Sekretar vsem delegacijam pošlje po en izvod vseh dopisov v zvezi s Sporazumom.
   Člen 12
   Jeziki
   Odbor določi jezike, ki se uporabljajo na njegovih sejah in v dokumentih. Pogodbenica, ki pripravi sejo, ni dolžna zagotoviti tolmačenja za druge jezike.
   PRILOGA II
   
      Prilagoditve Priloge 1 Sporazuma glede pogojev za prevoznike v potniškem prometu in njegove Priloge 2 glede tehničnih standardov za avtobuse ter zahtev glede socialnih določb iz člena 8 Sporazuma
       (1)
   
   1.   Prilagoditve Priloge 1 Sporazuma glede pogojev za prevoznike v potniškem prometu
   Seznamu aktov se doda naslednji akt Unije:
   
      „Uredba (ES) št. 1071/2009 Evropskega parlamenta in Sveta z dne 21. oktobra 2009 o skupnih pravilih glede pogojev za opravljanje dejavnosti cestnega prevoznika in o razveljavitvi Direktive Sveta 96/26/ES (UL L 300, 14.11.2009, str. 51)“.
   
   2.   Prilagoditve Priloge 2 Sporazuma glede tehničnih standardov za avtobuse
   
               1.
            
            
               V členu 1 se točke (a), (b), (c) in (d) nadomestijo z naslednjimi novimi točkami:
               
                           „(a)
                        
                        
                           Tehnični pregledi motornih vozil in njihovih priklopnikov:
                           
                                       —
                                    
                                    
                                       Direktiva 2009/40/ES Evropskega parlamenta in Sveta z dne 6. maja 2009 o tehničnih pregledih motornih vozil in njihovih priklopnikov (prenovitev)(UL L 141, 6.6.2009, str. 12);
                                    
                                 
                                       —
                                    
                                    
                                       Direktiva 2000/30/ES Evropskega parlamenta in Sveta z dne 6. junija 2000 o cestnem pregledu tehnične brezhibnosti gospodarskih vozil, ki vozijo v Skupnosti (UL L 203, 10.8.2000, str. 1), kakor je bila spremenjena z Direktivo Komisije 2003/26/ES z dne 3. aprila 2003 (UL L 90, 8.4.2003, str. 37);
                                    
                                 
                     
                           (b)
                        
                        
                           Naprave za omejevanje hitrosti:
                           
                                       —
                                    
                                    
                                       Direktiva Sveta 92/6/EGS z dne 10. februarja 1992 o vgradnji in uporabi naprav za omejevanje hitrosti za določene kategorije motornih vozil v Skupnosti (UL L 57, 2.3.1992, str. 27), kakor je bila nazadnje spremenjena z Direktivo 2002/85/ES Evropskega parlamenta in Sveta z dne 5. novembra 2002 (UL L 327, 4.12.2002, str. 8);
                                    
                                 
                     
                           (c)
                        
                        
                           Največje dovoljene mere in največje dovoljene teže:
                           
                                       —
                                    
                                    
                                       Direktiva Sveta 96/53/ES z dne 25. julija 1996 o določitvi največjih dovoljenih mer določenih cestnih vozil v Skupnosti v notranjem in mednarodnem prometu in največjih dovoljenih tež v mednarodnem prometu (UL L 235, 17.9.1996, str. 59), kakor je bila nazadnje spremenjena z Direktivo 2002/7/ES Evropskega parlamenta in Sveta z dne 18. februarja 2002 (UL L 67, 9.3.2002, str. 47);
                                    
                                 
                                       —
                                    
                                    
                                       Direktiva 97/27/ES Evropskega parlamenta in Sveta z dne 22. julija 1997 o masah in merah določenih kategorij motornih in priklopnih vozil ter o spremembah Direktive 70/156/EGS (UL L 233, 25.8.1997, str. 1), kakor je bila spremenjena z Direktivo Komisije 2003/19/ES z dne 21. marca 2003 (UL L 79, 26.3.2003, str. 6);
                                    
                                 
                     
                           (d)
                        
                        
                           Tahografi (nadzorne naprave) v cestnem prometu:
                           
                                       —
                                    
                                    
                                       Uredba Sveta (EGS) št. 3821/85 z dne 20. decembra 1985 o tahografu (nadzorni napravi) v cestnem prometu (UL L 370, 31.12.1985, str. 8), kakor je bila nazadnje spremenjena z Uredbo Komisije (EU) št. 1266/2009 z dne 16. decembra 2009 o deseti prilagoditvi Uredbe Sveta (EGS) št. 3821/85 o tahografu (nadzorni napravi) v cestnem prometu tehničnemu napredku (UL L 339, 22.12.2009, str. 3), ali enakovredna pravila, določena s Sporazumom ATER in njegovimi protokoli.“;
                                    
                                 
                     
         
               2.
            
            
               člen 2 se spremeni, kakor sledi:
               
                           a)
                        
                        
                           za prvim odstavkom in pred preglednico se vstavi naslednje besedilo:
                           
                                        
                                    
                                    
                                       „Emisije izpušnih plinov
                                       
                                                   —
                                                
                                                
                                                   Direktiva Sveta 88/77/EGS z dne 3. decembra 1987 o približevanju zakonodaje držav članic v zvezi z ukrepi, ki jih je treba sprejeti proti emisijam plinastih snovi in delcev, ki onesnažujejo, iz dizelskih motorjev, ki se uporabljajo v vozilih, ter emisijam plinastih snovi, ki onesnažujejo, iz motorjev na prisilni vžig, ki za gorivo uporabljajo zemeljski plin ali utekočinjeni naftni plin in se uporabljajo v vozilih (UL L 36, 9.2.1988, str. 33), kakor je bila nazadnje spremenjena z Direktivo Komisije 2001/27/ES z dne 10. aprila 2001 o prilagajanju tehničnemu napredku Direktive Sveta 88/77/EGS o približevanju zakonodaje držav članic o ukrepih proti emisijam plinastih in trdnih onesnaževal iz motorjev s kompresijskim vžigom, ki se uporablja-jo v vozilih, in emisijam plinastih onesnaževal iz motorjev na prisilni vžig s pogonom na zemeljski plin ali na utekočinjeni naftni plin, ki se uporabljajo v vozilih (UL L 107, 18.4.2001, str. 10),
                                                
                                             
                                                   —
                                                
                                                
                                                   Direktiva 2005/55/ES Evropskega parlamenta in Sveta z dne 28. septembra 2005 o približevanju zakonodaje držav članic v zvezi z ukrepi, ki jih je treba sprejeti proti emisijam plinastih in trdnih onesnaževal iz motorjev na kompresijski vžig, ki se uporabljajo v vozilih, ter emisijam plinastih onesnaževal iz motorjev na prisilni vžig, ki za gorivo uporabljajo zemeljski plin ali utekočinjeni naftni plin in se uporabljajo v vozilih (UL L 275, 20.10.2005, str. 1), kakor je bila nazadnje spremenjena z Direktivo Komisije 2008/74/ES z dne 18. julija 2008 (UL L 192, 19.7.2008, str. 51),
                                                
                                             
                                                   —
                                                
                                                
                                                   Uredba (ES) št. 595/2009 Evropskega parlamenta in Sveta z dne 18. junija 2009 o homologaciji motornih vozil in motorjev glede na emisije iz težkih vozil (Euro VI) in o dostopu do informacij o popravilu in vzdrževanju vozil ter o spremembi Uredbe (ES) št. 715/2007 in Direktive 2007/46/ES ter o razveljavitvi direktiv 80/1269/EGS, 2005/55/ES in 2005/78/ES (UL L 188, 18.7.2009, str. 1);
                                                
                                             
                                 
                                        
                                    
                                    
                                       Dim
                                       
                                                   —
                                                
                                                
                                                   Direktiva Sveta z dne 2. avgusta 1972 o približevanju zakonodaje držav članic o ukrepih, ki jih je treba sprejeti proti emisiji okolju škodljivih snovi iz dizelskih motorjev v vozilih (UL L 190, 20.8.1972, str. 1), kakor je bila nazadnje spremenjena z Direktivo Komisije 2005/21/ES z dne 7. marca 2005 (UL L 61, 8.3.2005, str. 25);
                                                
                                             
                                 
                                        
                                    
                                    
                                       Emisije hrupa
                                       
                                                   —
                                                
                                                
                                                   Direktiva Sveta z dne 6. februarja 1970 o približevanju zakonodaje držav članic o dovoljeni ravni hrupa in izpušnem sistemu motornih vozil (UL L 42, 23.2.1970, str. 16), kakor je bila nazadnje spremenjena z Direktivo Komisije 2007/34/ES z dne 14. junija 2007 (UL L 155, 15.6.2007, str. 49);
                                                
                                             
                                 
                                        
                                    
                                    
                                       Zavorne naprave
                                       
                                                   —
                                                
                                                
                                                   Direktiva Sveta 71/320/EGS z dne 26. julija 1971 o približevanju zakonodaje držav članic o zavornih napravah določenih kategorij motornih in priklopnih vozil (UL L 202, 6.9.1971, str. 37), kakor je bila nazadnje spremenjena z Direktivo Komisije 2002/78/ES z dne 1. oktobra 2002 o prilagajanju Direktive Sveta 71/320/EGS o približevanju zakonodaje držav članic o zavornih napravah določenih kategorij motornih in priklopnih vozil tehničnemu napredku (UL L 267, 4.10.2002, str. 23);
                                                
                                             
                                 
                                        
                                    
                                    
                                       Pnevmatike
                                       
                                                   —
                                                
                                                
                                                   Direktiva Sveta 92/23/EGS z dne 31. marca 1992 o pnevmatikah za motorna vozila in priklopnike ter njihovi vgradnji (UL L 129, 14.5.1992, str. 95), kakor je bila nazadnje spremenjena z Direktivo Komisije 2005/11/ES z dne 16. februarja 2005 (UL L 46, 17.2.2005, str. 42);
                                                
                                             
                                 
                                        
                                    
                                    
                                       Svetila in svetlobno-signalne naprave
                                       
                                                   —
                                                
                                                
                                                   Direktiva Sveta 76/756/EGS z dne 27. julija 1976 o približevanju zakonodaje držav članic o vgradnji svetlobnih in svetlobno-signalnih naprav na motorna in priklopna vozila (UL L 262, 27.9.1976, str. 1), kakor je bila nazadnje spremenjena z Direktivo Komisije 2008/89/ES z dne 24. septembra 2008 o spremembi Direktive Sveta 76/756/EGS glede vgradnje svetlobnih in svetlobno-signalnih naprav na motorna in priklopna vozila zaradi prilagoditve tehničnemu napredku (UL L 257, 25.9.2008, str. 14);
                                                
                                             
                                 
                                        
                                    
                                    
                                       Rezervoar za gorivo
                                       
                                                   —
                                                
                                                
                                                   Direktiva Sveta 70/221/EGS z dne 20. marca 1970 o približevanju zakonodaje držav članic o posodah za tekoče gorivo in napravah za zaščito pred podletom od zadaj za motorna in priklopna vozila (UL L 76, 6.4.1970, str. 23), kakor je bila nazadnje spremenjena z Direktivo Komisije 2006/20/ES z dne 17. februarja 2006 (UL L 48, 18.2.2006, str. 16);
                                                
                                             
                                 
                                        
                                    
                                    
                                       Vzvratna ogledala
                                       
                                                   —
                                                
                                                
                                                   Direktiva 2003/97/ES Evropskega parlamenta in Sveta z dne 10. novembra 2003 o približevanju zakonodaje držav članic o homologaciji naprav za posredno gledanje in vozil, opremljenih s temi napravami, ki spreminja Direktivo 70/156/EGS in razveljavlja Direktivo 71/127/EGS (UL L 25, 29.1.2004, str. 1), kakor je bila nazadnje spremenjena z Direktivo Komisije 2005/27/ES z dne 29. marca 2005 (UL L 81, 30.3.2005, str. 44);
                                                
                                             
                                 
                                        
                                    
                                    
                                       Varnostni pasovi – vgradnja
                                       
                                                   —
                                                
                                                
                                                   Direktiva Sveta 77/541/EGS z dne 28. junija 1977 o približevanju zakonodaje držav članic o varnostnih pasovih in sistemih za zadrževanje potnikov v motornih vozilih (UL L 220, 29.8.1977, str. 95), kakor je bila nazadnje spremenjena z Direktivo 2005/40/ES Evropskega parlamenta in Sveta z dne 7. septembra 2005 (UL L 255, 30.9.2005, str. 146);
                                                
                                             
                                 
                                        
                                    
                                    
                                       Varnostni pasovi – pritrdišča za varnostne pasove
                                       
                                                   —
                                                
                                                
                                                   Direktiva Sveta 76/115/EGS z dne 18. decembra 1975 o približevanju zakonodaje držav članic o pritrdiščih varnostnih pasov motornih vozil (UL L 24, 30.1.1976, str. 6), kakor je bila nazadnje spremenjena z Direktivo 2005/41/ES Evropskega parlamenta in Sveta z dne 7. septembra 2005 (UL L 255, 30.9.2005, str. 149);
                                                
                                             
                                 
                                        
                                    
                                    
                                       Sedeži
                                       
                                                   —
                                                
                                                
                                                   Direktiva Sveta 74/408/EGS z dne 22. julija 1974 o približevanju zakonodaje držav članic o notranji opremi motornih vozil (trdnost sedežev in njihovih pritrdišč) (UL L 221, 12.8.1974, str. 1), kakor je bila nazadnje spremenjena z Direktivo 2005/39/ES Evropskega parlamenta in Sveta z dne 7. septembra 2005 (UL L 255, 30.9.2005, str. 143);
                                                
                                             
                                 
                                        
                                    
                                    
                                       Notranja oprema (protipožarna zaščita)
                                       
                                                   —
                                                
                                                
                                                   Direktiva 95/28/ES Evropskega parlamenta in Sveta z dne 24. oktobra 1995 o gorljivosti materialov, ki se uporabljajo za notranjo opremo določenih kategorij motornih vozil (UL L 281, 23.11.1995, str. 1);
                                                
                                             
                                 
                                        
                                    
                                    
                                       Notranja oprema (zasilni izhodi, dostopnost, velikosti sedežev, trdnost ogrodja nadgradnje itd.)
                                       
                                                   —
                                                
                                                
                                                   Direktiva 2001/85/ES Evropskega parlamenta in Sveta z dne 20. novembra 2001 o posebnih predpisih za vozila za prevoz potnikov z več kot osmimi sedeži poleg vozniškega sedeža in o spremembah direktiv 70/156/EGS in 97/27/ES (UL L 42, 13.2.2002, str. 1).“;
                                                
                                             
                                 
                     
                           b)
                        
                        
                           preglednica se nadomesti z naslednjo preglednico:
                           
                                       „Vrsta
                                    
                                    
                                       Uredba UN-ECE (zadnje spremembe)
                                    
                                    
                                       Akt Unije (izvirnik – zadnji)
                                    
                                 
                                       Emisije izpušnih plinov
                                    
                                    
                                       49/01
                                       49/02, soglasje A
                                       49/02, soglasje B
                                    
                                    
                                       Direktiva 88/77/EGS
                                       Direktiva 2001/27/ES
                                       Direktiva 2005/55/ES
                                       Direktiva 2008/74/ES
                                       Uredba (ES) št. 595/2009
                                    
                                 
                                       Dim
                                    
                                    
                                       24/03
                                    
                                    
                                       Direktiva 72/306/EGS
                                       Direktiva 2005/21/ES
                                    
                                 
                                       Emisije hrupa
                                    
                                    
                                       51/02
                                    
                                    
                                       Direktiva 70/157/EGS
                                       Direktiva 2007/34/ES
                                    
                                 
                                       Zavorne naprave
                                    
                                    
                                       13/11
                                    
                                    
                                       Direktiva 71/320/EGS
                                       Direktiva 2002/78/ES
                                    
                                 
                                       Pnevmatike
                                    
                                    
                                       54
                                    
                                    
                                       Direktiva 92/23/EGS
                                       Direktiva 2005/11/ES
                                    
                                 
                                       Svetila in svetlobno-signalne naprave
                                    
                                    
                                       48/01
                                    
                                    
                                       Direktiva 76/756/EGS
                                       Direktiva 2007/35/ES
                                    
                                 
                                       Rezervoar za gorivo
                                    
                                    
                                       34/02
                                       67/01
                                       110
                                    
                                    
                                       Direktiva 70/221/EGS
                                       Direktiva 2006/20/ES
                                    
                                 
                                       Vzvratna ogledala
                                    
                                    
                                       46/01
                                    
                                    
                                       Direktiva 2003/97/ES
                                       Direktiva 2005/27/ES
                                    
                                 
                                       Varnostni pasovi – vgradnja
                                    
                                    
                                       16/06
                                    
                                    
                                       Direktiva 77/541/EGS
                                       Direktiva 2005/40/ES
                                    
                                 
                                       Varnostni pasovi – pritrdišča
                                    
                                    
                                       14/07
                                    
                                    
                                       Direktiva 76/115/EGS
                                       Direktiva 2005/41/ES
                                    
                                 
                                       Sedeži
                                    
                                    
                                       17/08
                                       80/01
                                    
                                    
                                       Direktiva 74/408/EGS
                                       Direktiva 2005/39/ES
                                    
                                 
                                       Notranja oprema (protipožarna zaščita)
                                    
                                    
                                       118
                                    
                                    
                                       Direktiva 95/28/ES
                                    
                                 
                                       Notranja oprema (zasilni izhodi, dostopnost, velikosti sedežev)
                                    
                                    
                                       107.02
                                    
                                    
                                       Direktiva 2001/85/ES
                                    
                                 
                                       Varnost pri prevrnitvi
                                    
                                    
                                       66.01
                                    
                                    
                                       Direktiva 2001/85/ES“
                                    
                                 
                     
         3.   Prilagoditve zahtev glede socialnih določb iz člena 8 Sporazuma
   
               1.
            
            
               Člen 8 Priloge 2 ter prilogi IIa in IIb Sporazuma se zaradi vključitve Direktive 2000/30/ES Evropskega parlamenta in Sveta z dne 6. junija 2000 o cestnem pregledu tehnične brezhibnosti gospodarskih vozil, ki vozijo v Skupnosti (UL L 203, 10.8.2000, str. 1) črtajo;
            
         
               2.
            
            
               akti Unije s seznama iz člena 8 Sporazuma se nadomestijo z naslednjimi akti Unije (2):
               
                           „—
                        
                        
                           Uredba (ES) št. 561/2006 Evropskega parlamenta in Sveta z dne 15. marca 2006 o usklajevanju določene socialne zakonodaje v zvezi s cestnim prometom in spremembi uredb Sveta (EGS) št. 3821/85 in (ES) št. 2135/98 ter razveljavitvi Uredbe Sveta (EGS) št. 3820/85 (UL L 102, 11.4.2006, str. 1), kakor je bila nazadnje spremenjena z Uredbo (ES) št. 1073/2009 Evropskega parlamenta in Sveta z dne 21. oktobra 2009 o skupnih pravilih za dostop do mednarodnega trga avtobusnih prevozov in spremembi Uredbe (ES) št. 561/2006 (UL L 300, 14.11.2009, str. 88);
                        
                     
                           —
                        
                        
                           Uredba Sveta (EGS) št. 3821/85 z dne 20. decembra 1985 o tahografu (nadzorni napravi) v cestnem prometu (UL L 370, 31.12.1985, str. 8), kakor je bila nazadnje spremenjena z Uredbo Komisije (EU) št. 1266/2009 z dne 16. decembra 2009 o deseti prilagoditvi Uredbe Sveta (EGS) št. 3821/85 o tahografu (nadzorni napravi) v cestnem prometu tehničnemu napredku (UL L 339, 22.12.2009, str. 3);
                        
                     
                           —
                        
                        
                           Direktiva 2006/22/ES Evropskega parlamenta in Sveta z dne 15. marca 2006 o minimalnih pogojih za izvajanje uredb Sveta (EGS) št. 3820/85 in (EGS) št. 3821/85 o socialni zakonodaji v zvezi z dejavnostmi v cestnem prometu in razveljavitvi Direktive Sveta 88/599/EGS (UL L 102, 11.4.2006, str. 35), kakor je bila nazadnje spremenjena z Direktivo Komisije 2009/5/ES z dne 30. januarja 2009 o spremembi Priloge III k Direktivi 2006/22/ES Evropskega parlamenta in Sveta o minimalnih pogojih za izvajanje uredb Sveta (EGS) št. 3820/85 in (EGS) št. 3821/85 o socialni zakonodaji v zvezi z dejavnostmi v cestnem prometu (UL L 29, 31.1.2009, str. 45);
                        
                     
                           —
                        
                        
                           Direktiva 2003/88/ES Evropskega parlamenta Sveta z dne 4. novembra 2003 o določenih vidikih organizacije delovnega časa (UL L 299, 18.11.2003, str. 9);
                        
                     
                           —
                        
                        
                           Direktiva 2002/15/ES Evropskega parlamenta in Sveta z dne 11. marca 2002 o urejanju delovnega časa oseb, ki opravljajo spremljevalne dejavnosti v cestnem prometu (UL L 80, 23.3.2002, str. 35);
                        
                     
                           —
                        
                        
                           Direktiva 2003/59/ES Evropskega parlamenta in Sveta z dne 15. julija 2003 o temeljnih kvalifikacijah in rednem usposabljanju voznikov nekaterih cestnih vozil za prevoz blaga ali potnikov, o spremembi Uredbe Sveta (EGS) št. 3820/85 in Direktive Sveta št. 91/439/EGS ter o razveljavitvi Direktive Sveta 76/914/EGS (UL L 226, 10.9.2003, str. 4).“.
                        
                     
         
      (1)  Posodobitev aktov zajema nove ukrepe, ki jih je Evropska unija sprejela do vključno 31. decembra 2009.
   
      (2)  Posodobitev aktov zajema nove ukrepe, ki jih je Evropska unija sprejela do vključno 31. decembra 2009.
   Osnutek Priporočila št. 1/2003 Skupnega odbora ustanovljenega s Sporazumom Interbus o mednarodnih občasnih avtobusnih prevozih potnikov
   z dne …
   o uporabi tehničnega poročila za avtobuse za lažji nadzor izvajanja določb členov 1 in 2 Priloge 2 k Sporazumu
   SKUPNI ODBOR –
   ob upoštevanju Sporazuma Interbus o mednarodnih občasnih avtobusnih prevozih potnikov, zlasti členov 23 in 24 Sporazuma,
   ob upoštevanju naslednjega:
   
               (1)
            
            
               Sporazum Interbus o mednarodnih občasnih avtobusnih prevozih potnikov (v nadaljnjem besedilu: „Sporazum“) je začel veljati 1. januarja 2003.
            
         
               (2)
            
            
               Skupni odbor v skladu s členom 24(1) Sporazuma zagotavlja njegovo pravilno izvajanje. V ta namen je treba sprejeti priporočilo o spodbujanju uporabe tehničnega poročila za avtobuse zaradi lažjega nadzora izvajanja določb iz členov 1 in 2 Priloge 2 Sporazuma –
            
         POGODBENICAM SPORAZUMA INTERBUS, RAZEN UNIJI, PRIPOROČA
   naj za avtobuse uporabljajo tehnično poročilo v obliki obrazca iz priloge k temu priporočilu, ob upoštevanju zahtev iz členov 1 in 2 Priloge 2 Sporazuma.
   
      V Bruslju,
      
         
            Predsednik
         
         
            Sekretar
         
      
   
   PRILOGA
   
               Tehnično poročilo za avtobuse
            
         
               Znamka in tip vozila
            
            
               Registrska številka in oznaka države
            
         
               Datum prve registracije
            
            
               Številka šasije
            
         
                
            
            
               Zakonodaja Unije
            
            
               Uredba UN-ECE
            
            
               Številka homologacije
            
            
               Oznaka na vozilu
            
         
               Naprava za omejevanje hitrosti
            
            
               Direktiva 92/6/EGS, kakor je bila nazadnje spremenjena z Direktivo 2002/85/ES
            
            
               —
            
            
                
            
            
                
            
         
               Največje dovoljene mere
            
            
               Direktiva 96/53/ES, kakor je bila nazadnje spremenjena z Direktivo 2002/7/ES Direktiva 97/27/ES, kakor je bila nazadnje spremenjena z Direktivo 2003/19/ES
            
            
               —
            
            
                
            
            
                
            
         
               Tahograf
            
            
               Uredba (EGS) št. 3821/85, kakor je bila nazadnje spremenjena z Uredbo (EU) št. 1266/2009
            
            
               —
            
            
                
            
            
                
            
         
               Emisije izpušnih plinov
            
            
               Direktiva 88/77/EGS, kakor je bila nazadnje spremenjena z Direktivo 2001/27/ES
               Direktiva 2005/55/ES, kakor je bila nazadnje spremenjena z Direktivo 2008/74/ES
               Uredba (ES) št. 595/2009
            
            
               49/01
               49/02, soglasje A
               49/02, soglasje B
            
            
                
            
            
                
            
         
               Dim
            
            
               Direktiva 72/306/EGS, kakor je bila nazadnje spremenjena z Direktivo 2005/21/ES
            
            
               24/03
            
            
                
            
            
                
            
         
               Emisije hrupa
            
            
               Direktiva 70/157/EGS, kakor je bila nazadnje spremenjena z Direktivo 2007/34/ES
            
            
               51/02
            
            
                
            
            
                
            
         
               Zavorni sistem
            
            
               Direktiva 71/320/EGS, kakor je bila nazadnje spremenjena z Direktivo 2002/78/ES
            
            
               13/11
            
            
                
            
            
                
            
         
               Pnevmatike
            
            
               Direktiva 92/23/EGS, kakor je bila nazadnje spremenjena z Direktivo 2005/11/ES
            
            
               54
            
            
                
            
            
                
            
         
               Svetila in svetlobnosignalne naprave
            
            
               Direktiva 76/756/EGS, kakor je bila nazadnje spremenjena z Direktivo 2007/35/ES
            
            
               48/01
            
            
                
            
            
                
            
         
               Rezervoar za gorivo
            
            
               Direktiva 70/221/EGS, kakor je bila nazadnje spremenjena z Direktivo 2008/89/ES
            
            
               34/02
               67/01
               110
            
            
                
            
            
                
            
         
               Vzvratna ogledala
            
            
               Direktiva 2003/97/ES, kakor je bila nazadnje spremenjena z Direktivo 2005/27/ES
            
            
               46/01
            
            
                
            
            
                
            
         
               Varnostni pasovi – vgradnja
            
            
               Direktiva 77/541/EGS, kakor je bila nazadnje spremenjena z Direktivo 2005/40/ES
            
            
               16/06
            
            
                
            
            
                
            
         
               Varnostni pasovi – pritrdišča
            
            
               Direktiva 76/115/EGS, kakor je bila nazadnje spremenjena z Direktivo 2005/41/ES
            
            
               14/07
            
            
                
            
            
                
            
         
               Sedeži
            
            
               Direktiva 74/408/EGS, kakor je bila nazadnje spremenjena z Direktivo 2005/39/ES
            
            
               17/08
               80/01
            
            
                
            
            
                
            
         
               Notranja oprema (protipožarna zaščita)
            
            
               Direktiva 95/28/ES
            
            
               118
            
            
                
            
            
                
            
         
               Notranja oprema (zasilni izhodi, dostopnost, velikosti sedežev)
            
            
               Direktiva 2001/85/ES
            
            
               107.02
            
            
                
            
            
                
            
         
               Varnost pri prevrnitvi
            
            
               Direktiva 2001/85/ES
            
            
               66.01